alexandrainst/scandi-wiki huggingface dataset:
Gabriele Münter

Gabriele Münter (født 19. februar 1877 i Berlin, død 19. mai 1962 i Murnau) var en tysk ekspresjonistisk maler og en markant skikkelse i Münchens avantgarde-scene i begynnelsen av 1900-tallet.

I 1902 ble Münter elev av den russiske kunstneren Vasilij Kandinskij ved Phalanx-skolen i München, og senere hans elskerinne før første verdenskrig skilte dem i 1914. Han reiste hjem til Russland. Hun flyttet til Sveits.

Sammen med Kandinskij og Alexej von Jawlenskij var hun med på å stifte Neue Künstlervereinigung München i München i 1909. Hun leverte bidrag til flere av de viktigste avantardistiske utstillingene i Tyskland før andre verdenskrig, blant annet Der Blaue Reiter-utstillingene. Etter krigen reiste hun mye, før hun slo seg ned i Murnau am Staffelsee, der hun og Kandinskij var sammen sommermånedene 1909-1914. Hun malte mye landskaper, og hennes malestil minner mer om Jawlenskijs enn Kandinskijs.

Münter levde et tilbaketrukket liv, inntil hun i forbindelse med sin 80-årsdag i 1957 donerte flere av Kandinskijs, sine egne og en rekke andre ledende samtidskunstneres bilder til byen München. Bildene er nå utstilt i Lenbachhaus i München.

Referanser 

Ekspresjonisme
Tyske malere
Fødsler i 1877
Dødsfall i 1962
Taurolema

Se Systematisk inndeling

Taurolema er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, blanke trebukker av varierende farge. Slekten har påfallende, lange, stive hår på antennene, disse kan være jevnt fordelt eller samlet i kvaster. Pronotum har rundede sider uten pigger. Dekkvingene er parallellsidige med mer eller mindre rettvinklede "skuldre", de kan være mørke eller brungule med mørke tegninger.

Utbredelse 
Slekten er utbredt i Mellom- og Sør-Amerika, fra Guatemala og sørover.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Mauesiini Lane, 1956
 Slekten Taurolema Thomson, 1860
 Taurolema albopunctata Gounelle, 1906
 Taurolema bellatrix Thomson, 1860
 Taurolema cicatricosa Lane, 1966
 Taurolema dalensi Touroult & Tavakilian, 2006
 Taurolema duffyi Lane, 1966
 Taurolema flavocincta Gounelle, 1906
 Taurolema hirsuticornis Chevrolat, 1861
 Taurolema nigropilosa Julio, 2003
 Taurolema nigroviolacea Touroult & Tavakilian, 2006
 Taurolema oberthüri Gounelle, 1906
 Taurolema olivacea Gounelle, 1908
 Taurolema pretiosa Chevrolat, 1861
 Taurolema rutilans Gounelle, 1906
 Taurolema seabrai Lane, 1973
 Taurolema superba Fuchs, 1966

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 

Lamiini
Dyr formelt beskrevet i 1860
Plectrura

Se Systematisk inndeling

Plectrura er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, kraftige, mørke trebukker. De ligner mye på artene i gruppen Dorcadionini. Antennene er kraftige og omtrent så lange som kroppen. Pronotum er nærmest tønneformet med en kraftig tann midt på hver side. Dekkvingene er hvelvede.
Oversiden er noe knudrete.

Utbredelse 
Slekten lever i Øst-Asia (Plectrura metallica i Kina og Japan) og det vestlige Nord-Amerika (Plectrura spinicauda).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Morimopsini Lacordaire, 1869 eller Parmenini
 Slekten Plectrura Mannerheim, 1852
 Underslekten Phlyctidola
 Plectrura metallica (Bates, 1884)
 Underslekten Plectrura
 Plectrura spinicauda Motschulsky, 1845

Kilder 

 Liste over slektene
 Katalog med utbredelsesdata

Eksterne lenker 
 Bilder av artene
 Bilder av Plectrura spinicauda 
 

Lamiinae
Biller formelt beskrevet i 1852
Lotta Udnes Weng

Lotta Udnes Weng (født 29. september 1996) er en norsk langrennsløper som representerer Nes Ski. Hun debuterte i verdenscupen på sprinten i Drammen 11. mars 2015, og hennes beste plassering er 2.-plass på sprinten på Beitostølen 9. desember 2022.

Utdanning 
Hun tok sin videregående utdanning ved Norges Toppidrettsgymnas på Lillehammer.

Personlig 
Hun er tvillingsøster til langrennsløperen Tiril Udnes Weng, og firmenning til langrennsløperen Heidi Weng.

Referanser

Eksterne lenker 
 

Norske langrennsløpere
Norske tvillinger
U23-verdensmestere i langrenn
Norgesmestere i langrenn
Juniorverdensmestere i langrenn
Deltakere under Ski-VM 2019
Deltakere under Ski-VM 2021
Deltakere for Norge under Vinter-OL 2022
Langrennsløpere under Vinter-OL 2022
Tverråni kraftverk

Tverråni kraftverk er et vannkraftverk i Todalen i Nesbyen kommune i Viken.

Det er et elvekraftverk som utnytter et fall på 308 meter i Tverråne, en sideelv til Todøla.

Installert effekt er 3 MW fra en peltonturbin. Årsproduksjon er 7,9 GWh.

Kraftverket eies av Småkraft AS.

Referanser

Kilder
 
 NVE vannkraftdatabase
Norsk Grønnkraft (arkiv)
Småkraft AS

Småkraftverk i Viken
Kraftverk i Nesbyen
Kraftverk etablert i 2016
Småkraft AS
Wilhelm Friedrich Wieprecht

Wilhelm Friedrich Wieprecht (født 10. august 1802 i Aschersleben, død 4. august 1872 i Berlin) var en tysk dirigent, komponist og oppfinner.

Den 12. september 1835 ble Wieprecht og Johann Gottfried Moritz (1777–1840) innvilget Prøysisk patent nr. 19 for en «basstuba» i F1.

Referanser 

Henvisning

Tyske dirigenter
Tyske komponister
Tyske oppfinnere
Krympestrømpe

Krympestrømpe er en krympbar plast som er brukte til å isolere elektriske ledninger, gi slitestyrke, og gi miljøbeskyttelse protection for strandet og solid trådledere, tilkoblinger, ledd og terminaler i elektroteknikk. Den kan også brukes til å reparere isolasjonen på ledningene eller å pakke dem sammen, for å beskytte ledninger eller smådeler fra mindre slitasje, og for å opprette kabelinnførings sel, gir forsegling beskyttelse. Krympeslange er vanligvis laget av nylon eller polyolefin, som krymper radielt når oppvarmet (men ikke i lengderetningen), til mellom halvparten og en sjettedel av opprinnelig diameteren.

Krympeslange er fremstilt i en rekke varianter og kjemiske typer med den nøyaktige sammensetning av hver type er avhengig av den påtenkte anvendelse. Fra nær mikroskopisk-tynnvegget slanger til stiv, tung-vegg rør, har hver type nøyaktige utforminger og kjemiske tilsetninger som gjør de egnet for å møte noen av en rekke forskjellige miljøkrav. Krympeslange blir vurdert av dens ekspansjonsforhold, en sammenligning av forskjellene i utvidelse og utvinningsgrad.

Eksterne lenker 
 How heat shrink tubing works

Elektriske komponenter
Duskamarant

Duskamarant (Amaranthus retroflexus) er en ettårig urt i amarantfamilien. 

Stengelen er opprett og håret. Bladene er ovale med stilk. De grønne blomstene sitter i et toppstilt aks. Forbladene har en spiss. Frukten er en lokk-kapsel. Planten vokser på brakkmark og dyrket land. Den kommer opprinnelig fra Nord-Amerika, men er naturalisert eller et tilfeldig ugras på alle kontinenter. I Norge er den funnet nordover til Nordland.

Litteratur

Eksterne lenker 
 

Amarantfamilien
Planter formelt beskrevet av Carl von Linné
Planter formelt beskrevet i 1753
JEEP II

Jeep II er én av to atomreaktorer i Norge som inntil nylig har vært i drift og befinner seg på Kjeller, nord for Lillestrøm. Reaktoren ble stoppet 15. desember 2018 for ferieavvikling og planlagt vedlikehold, og det ble i forbindelse med vedlikeholdet avdekket store skader på reaktoren. Reaktoren ble vedtatt nedlagt av IFEs styre 25. april 2019 uten å ha blitt startet opp igjen. Den andre atomreaktoren som nylig har vært i drift, Haldenreaktoren, ble stengt ned i mars 2018 og er også vedtatt nedlagt.

Byggingen av Jeep II startet i 1965, og den første nukleære kjedereaksjonen ble igangsatt i desember 1966. Reaktoren driftes av Institutt for energiteknikk. Ansvaret for reaktoren vil med tiden bli overført til det nyopprettede statlige organet Norsk nukleær dekommisjonering (NND). 

Reaktoren har en varmeeffekt på 2MW, og bruker tungtvann som moderator og kjølemiddel. Kjernebrenselet består av lavanriket uran.. Reaktoren ble operert ved atmosfærisk trykk og en kjølevann/moderatur-temperatur på 55 grader celsius.

Jeep II ble brukt til grunnforskning i faste stoffers fysikk, nøytronbestråling av materialer og produksjon av spesifikke radioaktive materialer.

Referanser

Institutt for energiteknikk
Byggverk i Lillestrøm kommune
Trine Strand

For bryteren, se Trine Beathe Strand
Trine Strand er norsk artist, tekstforfatter og komponist. Hun kommer fra Malangseidet i Balsfjord kommune.

Trine Strand har gitt ut fire album og seks singler. 

Nord-Norge har fått en sentral plass i Trine Strand sine sanger. Hun er flere gang blitt beskrevet som artisten med den varme stemmen og de nære tekstene.

Diskografi

Studioalbum 
 Medisin for sjela (2005)
 Trollnatt (2007)
 Æ e ho (2014)
 Nord (2017)

Singler 
 «Vuggevise» (2013)
 «Nord» (2015)
 «Minner med roser på» (2016)
 «Mor Gustava» (2016)
 «Tilbake» (2017)
 «Sommar» (2017)

Referanser

Eksterne lenker 
Offisiell side

Norske komponister
Tekstforfattere
Personer fra Balsfjord kommune
Norsk musikk
Fødselsår ikke oppgitt
Kit Harington

Christopher Catesby «Kit» Harington (født 26. desember 1986 i London i England) er en britisk skuespiller. 

Han studerte skuespill ved Central School of Speech and Drama. Mens han var med i National Theatre produksjon av War Horse. Hans debut innen film var med Silent Hill: Revelation. 

Berømmelsen tok av etter han fikk rollen som Jon Snow i TV-serien Game of Thrones. Han har også spilt i filmer som Pompeii og den filmatiserte versjonen av fantasyfilmen Seventh Son. I 2014 var Harington stemmen til karakteren Eret i animasjonsfilmen Dragetreneren 2. 

I 2015 spilte han i den britiske spion-filmen Spooks: The Greater Good. I 2017 ble han en av de høyest betalte skuespillere innenfor tv bransjen, og tjente $1,1 millioner per episode av Game of Thrones. I 2018 fikk han en rolle i dramafilmen The Death and Life of John F. Donovan.

Referanser

Eksterne lenker 
 

Engelske skuespillere
Personer fra London
Game of Thrones-skuespillere
Trøsken Idrettslag

Trøsken idrettslag er et idrettslag som holder til i Trøsken i Sarpsborg kommune. Idrettslaget har et klubbhus, skiløyper og kunstsnøanlegg. Det er to idretter representert i Trøsken IL, langrenn og orientering. 

Tidligere verdenscupvinner i sprintlangrenn Jens Arne Svartedal representerer Trøsken IL.

Idrettslag i Østfold
LibreOffice Impress

LibreOffice Impress er et program i kontorprogramvaren LibreOffice, som blir utviklet av The Document Foundation. Programmets oppgave er å skape bildepresentasjoner. Presentasjoner kan eksporteres som filer i formatet Shockwave Flash, noe som gjør at man kan vise dem på datamaskiner med Adobe Flash. LibreOffice Impress inkluderer også overgangseffekter i 3D.

Programmets funksjonalitet er sammenlignbar med Microsoft Powerpoint.

Første versjon var 3.3 og ble lansert 25. januar 2011 som en fork av OpenOffice.org Impress. Siste versjon er 5.1.2 som ble lansert 7. april 2016. 

LibreOffice
Presentasjonsprogrammer
Baden (Aargau)

Baden er en by og en kommune i den sveitsiske kantonen Aargau, beliggende på vestbredden av elven Limmat, i Limmattal, 25 kilometer nordvest for Zürich. 

Byen er administrasjonssted i distriktet Baden. Navnet kommer av områdets varme mineralkilder, som har vært kjent siden romertiden. Kommunen har 18 631 innbyggere (2014) og et areal på 13 km². 

Baden ligger 22 kilometer nordvest for Aarau, kantonhovedstaden i Aargau, og 21 kilometer nordøst for Zürich. Det elektrotekniske selskapet Brown, Boveri & Cie. ble startet i byen i 1891. Selskapet som i dag heter ASEA Brown Boveri, dominerer sammen med selskapet Alstom næringslivet i kommunen.

Referanser

Eksterne lenker 
 

Kommuner i Sveits
Kursteder
Frank Sargeson

Frank Sargeson (født Norris Frank Davey 23. mars 1903 i Hamilton, død 1. mars 1982 i Auckland) var en newzealandsk forfatter. Han regnes som en av de viktigste newzealandske forfatterne fra 1900-tallet.

Han var utdannet jurist men praktiserte ikke i faget mer enn ett snaut år. Fra 1926 til 1931 hadde han diverse kortvarige jobber i New Zealand, reiste i Europa og hadde sine første homofile erfaringer – noe som også gav ham en fengselsstraff. I 1931 flyttet han til familiens «bach» (bungalow, strandhytte) i Takapuna utenfor Auckland. Hytta ble også et tilfluktssted for hans yngre kolleger 
Janet Frame og Maurice Duggan i 1950-årene.

Forfatterskapet omfatter fem novellesamlinger, tre skuespill, seks romaner og tre bind med memoarer. Novellene er realistiske og sosialt engasjert.

Referanser

Litteratur 
 

Personer fra Waikato Region
Newzealandske forfattere
Fødsler i 1903
Dødsfall i 1982
Timothy Antoine

Timothy Antoine er en grenadisk økonom, som siden februar 2016 har vært sentralbanksjef i Den østkaribiske sentralbanken (ECCB), som er sentralbank for åtte østkaribiske stater. 

Han er gift og har to barn.

Utdanning og yrkeskarriere
Antoine har en Master of Science-grad i sosialpolitikk og planlegging i utviklingsland fra London School of Economics, og en Bachelor of science-grad i samfunnsøkonomi fra University of the West Indies. 

Han begynte å jobbe i finansdepartementet på Grenada i 1993, der han jobbet med planlegging. Han ble forfremmet til seniorøkonom, og senere permanent secretary fra 1999 til 2005 og 2008 til 2016. Fra november 2005 til november 2007 var han rådgiver for direktøren for Canada, Irland og Karibia i Verdensbanken, og bodde da i Washington. Han har også jobbet for ECCB før han ble sentralbanksjef - han var direktør for Grenada i sentralbankens styre fra 2002 til 2005 og fra 2008 til 2016. 

Den 1. februar 2016 overtok han som sentralbanksjef etter at Kenneth Dwight Venner gikk av sent i 2015, etter 26 år i denne stillingen.

Referanser

Eksterne lenker
 Presentasjon hos ECCB

Sentralbanksjefer
Grenadiske politikere
Økonomer
Fødselsår ikke oppgitt
Mikel Merino

Mikel Merino Zazón (født 22. juni 1996) er en spansk fotballspiller som spiller for Real Sociedad.

16. februar 2016 skrev han under en kontrakt med Borussia Dortmund til 30. juni 2021.

14. oktober 2016 fikk han sin første seriekamp for Borussia Dortmund mot Hertha Berlin.

Referanser

Eksterne lenker 
 

Spanske fotballspillere
Deltakere for Spania under Sommer-OL 2020
Fotballspillere under Sommer-OL 2020
Medaljevinnere under Sommer-OL 2020
Fotballspillere for CA Osasuna
Fotballspillere for BV Borussia 09 Dortmund
Fotballspillere for Newcastle United FC
Fotballspillere for Real Sociedad
Fødsler i 1996
Olympiske medaljevinnere i fotball
Lyrikkåret 1929

Lyrikkåret 1929 er en oversikt over utgivelser, hendelser, prisvinnere og avdøde personer med tilknytning til lyrikk i 1929.

Hendelser 
Halldis Moren Vesaas debuterer med Harpe og dolk

Utgitte verk 
 Arnulf Øverland kom ut med diktet «Hustavler».
 Olaf Bull utgir Kjærlighet

Fødsler

Dødsfall 

|-
|April || 23. || Rudolf Nilsen ||  || dikter ||align=center|28 ||align=center|1901 || 

|November || 3. || Olav Aukrust ||  || lyriker, lærer, og folkehøgskolestyrer ||align=center|46 ||align=center|1883 || 
|}

Referanser
Pembrolizumab

Pembrolizumab (tidligere  'MK-3475'  og  'lambrolizumab' , handelsnavn Keytruda) er et humanisert antistoff som brukes i kreftimmunterapi. Det retter seg mot den programmert celledød 1 (PD-1) reseptoren . Stoffet ble opprinnelig brukt i behandling av metastatisk melanom (føflekkreft med spredning)

Historie 
Pembrolizumab ble oppfunnet av Gregory Carven, Hans van Eenennaam og John Dulos på Organon Biosciences. MRC Technology humaniserte antistoffet pembrolizumab for Organon i 2016.

4. september 2014 godkjente Food and Drug Administration (FDA) pembrolizumab. Det er godkjent for bruk som oppfølgingsbehandling av ipilimumab eller etterbehandling med ipilimumab og en BRAF-hemmer hos pasienter med avansert melanom som har mutasjon på BRAF-genet. Det markedsføres av Merck.

Den 2. oktober 2015 godkjente FDA pembrolizumab for behandling av metastatisk ikke-småcellet lungekreft hos pasienter med tumorer som uttrykker PD-L1 og som har mislyktes med behandling av andre kjemoterapeutiske substanser.

I Norge ble pembrolizumab godkjent til behandling av lokalavansert og metastaserende føflekkreft (malignt melanom) av Beslutningsforum 25. november 2015.

Mekanisme 

Pembrolizumab er et terapeutisk antistoff som blokkerer den hemmende liganden til  programmert celledød 1 reseptor. Denne reseptoren er ansvarlig for hemming av immunresponsen mot kreftceller. Normalt er denne effekten nødvendig for å unngå upassende overreaksjon, for eksempel en autoimmun sykdom hos friske individer. Hos kreftpasienters blokkerer antistoff denne reseptoren, mens Pembrolizumab gjenoppliver immunsystemet, slik at det blir mulig å målrette og ødelegge kreftceller.

Kliniske studier 
Fra en stor klinisk fase I-studie i 2015 kom det frem en responsrate på 37-38% hos pasienter med avansert melanom og en samlet svarprosent på 26% hos pasienter som hadde progressiv sykdom etter behandling med ipilimumab.

I 2015 var også stoffet med i en kliniske fase II-studie for ikke-småcellet lungekreft hos pasienter med oligometastatisk sykdom.

Referanser

Eksterne lenker 
 
 KEYTRUDA full prescribing information

 

 Bioteknologi
 Legemidler
 Monoklonale antistoffer
 Antineoplastiske stoffer
ATC L01X
Ove Ansteinsson

Ove Arthur Ansteinsson (født 1884 i Risør og oppvokst i Vallset og Hamar, død 1942) var en norsk journalist og forfatter.

Ansteinsson debuterte som forfatter med en samling friske småfortellinger, Hedemarksfolk, i 1909, men allerede i 1901 fikk han sine første noveller publisert i Oplandenes avis. Han var redaktør for avisa Akershus, Lillestrøm (1915-1919) og Østerdalens Avis, Elverum (1919-1922) 

Blant øvrige verker kan nevnes: Ener Tuve (1910), Broder Nikolai og to andre (1911), Svartskogen (1913), Smaahistorier (1914), Plankegjærdet (1921), Hu Dagmar (1925), Gullfjellet (1927) og Broder Nicolai (1935). Den svenske filmen Spøkelset på Bragehus (1936) er basert på hans skuespill Hansen (1928).

Kilder 
 Ove Ansteinsson i Kvennstuguteatret

Eksterne lenker 
 

Norske forfattere
Personer fra Stange kommune
Federico Sturzenegger

Federico Adolfo Sturzenegger er en argentinsk økonom, som fra desember 2015 til juni 2018 var sentralbanksjef i Argentinas sentralbank (BCRA). 

Han har doktorgrad (Ph.D) i samfunnsøkonomi fra Massachusetts Institute of Technology, og er professor ved Torcuato di Tella University i Buenos Aires. Han har også sittet i nasjonalforsamlingen (deputertkammeret), der han representerte partiet Propuesta Republicana (PRO). 

Han har både argentinsk og italiensk statsborgerskap.

Utdanning og yrkeskarriere 
Sturzegger studerte økonomi ved Universidad Nacional de La Plata, der han gikk ut i 1987, og han tok en doktorgrad (Ph.D) ved Massachusetts Institute of Technology, som han fullførte i 1991. 

Fra 1991 til 1994 var han assisterende professor ved University of California, Los Angeles. Han flyttet tilbake til Argentina i 1995, da han ble sjeføkonom i oljeselskapet Yacimientos Petrolíferos Fiscales. Denne stillingen hadde han fram til 1998, da han ble dekanus ved Universidad Torcuato Di Tella. Han avbrøt sin akademiske karriere i 2001, og jobbet fra 2001 til 2002 med Argentinas økonomiske politikk, som Secretary of Economic Policy. 

Fra 2005 til 2007 var han gjesteprofessor ved John F. Kennedy School of Government ved Harvard University. Han ble kåret til Young Global Leader ved Verdens økonomiske forum i Davos i 2005. Buenos Aires' ordfører Mauricio Macri ba i 2008 Sturzenegger om å bli president i Banco Ciudad de Buenos Aires, noe han takket ja til. Han fikk snudd driften av banken fra underskudd til overskudd, og denne omstillingen ble det også lagd et case av i Harvard Business School. Banken gikk med underskudd på over 80 millioner argentinske pesos i andre halvdel av 2007, men gikk i 2013 med et overskudd på over 1300 millioner pesos. 

I 2013 forlot han Banco Ciudad, og ble medlem av Deputertkammeret i Argentinas nasjonalkongress. Han tiltrådte som sentralbanksjef 10. desember 2015, og 16. desember opphevet sentralbanken forbudet mot handel med utenlandsk valuta. 

I tillegg til disse stillingene har han gjennom sin yrkeskarriere vært rådgiver for en rekke institusjoner, som Ukrainas nasjonalbank, Den sveitsiske nasjonalbanken, Den internasjonale oppgjørsbanken, FNs utviklingsprogram, Bank of England, Verdensbanken, Det internasjonale pengefondet og Den interamerikanske utviklingsbanken. 

Han trakk seg fra stillingen i juni 2018, og Luis Caputo overtok da som sentralbanksjef.

Referanser

Eksterne lenker 
 Presentasjon hos sentralbanken
 CV hos Universidad Torcuato di Tella

Sentralbanksjefer
Argentinske økonomer
Personer fra provinsen Santa Fe
Fødsler i 1966
Stein Helge Glad Nordahl

Stein Helge Glad Nordahl (født 1959) er en norsk lege, privatpraktiserende spesialist i otorhinolaryngologi og hode- hals- kirurgi. Han arbeider ved privathospitalet Fana medisinske senter og Haukeland universitetssykehus.

Han er i avtalepraksis med tidligere Hordaland Fylkeskommune, nå HelseVest og har vært det siden tidlig på 90-tallet. Han er ansvarlig for øre nese hals kirurgisk seksjonen ved Privathospitalet, Fana Medisinske Senter på Paradis. Han har også fra 1999 vært medisinsk direktør ved senteret.  Han har kirurgisk erfaring fra universitetssykehus, sentralsykehus og privatklinikker. 

Han har også jobbet ved to forskjellige generell kirurgiske avdelinger i Norge. Han har mange år operert rundt 1000 pasienter i året både på Haukeland universitetssykehus og som overlege og ved Fana Medisinske Senter som avtalespesialist. Hans spesialområder innen kirurgi er endoskopisk bihulekirurgi, nesekirurgi, laseroperasjoner av mandler og snorkeoperasjoner. Han er også spesialist innen behandling og utredning av svimmelhet.

Nordahl har publisert en rekke nasjonale og internasjonale artikler. Han har holder jevnlig foredrag nasjonalt og internasjonalt og underviser leger som er under spesialisering. I 2003 disputerte han med medisinske doktor grad under temaet Endringer i balanse ved økt- og redusert- omgivelsestrykk ved Universitetet i Bergen. Han har hatt nær tilknytning til de baromedisinske og flymedisinske miljøer i Norge i en årrekke. Nordahl har også vunnet flere nasjonale medisinske stipender og han har veiledet  flerekandidater til doktorgrad ved Universitetet i Bergen. Fra 2014 har han vært professor ved Universitetet i Bergen.

Publiserte artikler 
 Goplen FK, Grønning M, Aasen T, Nordahl SH.: Vestibular effects of diving--a 6-year prospective study. Occup Med (Lond). 2009 Oct 23. på nett
 Wilhelmsen K, Ljunggren AE, Goplen F, Eide GE, Nordahl SH.: Long-term symptoms in dizzy patients examined in a university clinic. BMC Ear Nose Throat Disord. 2009 May 16;9:2. på nett
 Goplen F, Nordahl SHG, Møller P.: Nasjonale retningslinjer for utredning, behandling og oppfølging av pasienter med Menières sykdom, Utgitt 05-2008 av Helsedirektoratet, Avdeling kvalitet og prioritering. på nett
 Goplen FK, Grønning M, Irgens A, Sundal E, Nordahl SHG; Vestibular symptoms and otoneurological findings in retired offshore divers. Aviat Space Environ Med. 2007 Apr;78(4):414-9. på nett
 Goplen FK, Aasen T, Nordahl SHG; Postural control in a simulated saturation dive to 240 msw. Undersea Hyperb Med. 2007 Mar-Apr;34(2):123-30. på nett

Referanser 

 

Norske leger
Professorer ved Universitetet i Bergen
Personer fra Tromsø kommune
Fødsler i 1959
LibreOffice Calc

LibreOffice Calc er et program i kontorprogramvaren LibreOffice, som blir utviklet av The Document Foundation. Programmets oppgave er å skape regneark. 

Programmets funksjonalitet er sammenlignbar med Microsoft Excel og Lotus 1-2-3.

Første versjon var 3.3 og ble lansert 25. januar 2011 som en fork av OpenOffice.org Calc. Siste versjon er 5.1.2 som ble lansert 7. april 2016. 

LibreOffice
Regneark